Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18111

c) a repülőtér azonosítása a környező fények, vagy terep miatt nehézségekbe ütközik. Elhelyezés 5.3.3.4 A repülőtéri helyjeladó fényt a repülőtéren, vagy annak közelében viszonylag sötét, alacsony háttérvilágítású területen kell el helyezni. 5.3.3.5 Ajánlás — A repülőtéri helyjeladó fény elhelyezkedése olyan legyen, hogy a fényt más tárgyak a lényeges irányokba ne takarják és a kibocsátott fény a leszálláshoz történő megközelítést végző repülőgépvezetőt ne vakítsa. 2007/70/II. szám Jellemzők 5.3.3.6 A repülőtéri helyjeladó fény egyenlő időközökben változó fehér-színes, vagy csak fehér felvillanásokat bocsájtson ki. A felvillanások sűrűsége percenként 20 — 30 között legyen. Ahol színes felvillanásokat használnak, azok színe a szárazföldi repülőtér esetében zöld, a vízi repülőtér esetében pedig sárga legyen. A kombinált, szárazföldi és vízi repülőtér esetében azt a színt válasszák, amely az elsődleges fontosságú repülőtéri egységet jelzi. 5.3.3.7 A fényjeladó fénye vízszintesen minden szögben látható kell, hogy legyen. A függőleges fény elosztás 1°-os emelkedő szinttől kezdődően az illetékes hatóság által megállapított legmagasabb szintig terjedjen, amelyen a helyjeladó tájékoztatásra kívánják használni. A felvillanások tényleges fényereje ne legyen kevesebb mint 2000 cd gyertyafényerő érték. Megjegyzés: Azokon a területeken, amelyeken a magas környező háttérvilágítás szint elkerülhetetlen, szükséges lehet a tényleges felvillanások fényerejének legfeljebb tízszeres növelése. Azonosító jeladó Alkalmazás 5.3.3.8 Az éjszaka használni kívánt és a levegőből más módszerrel könnyen nem azonosítható repülőtéren azonosító jeladó fényt kell biztosítani. Elhelyezés 5.3.3.9 Az azonosító jeladó fényt a repülőtéren, vagy annak közelében viszonylag sötét, alacsony háttérvilágítású területen kell elhelyezni. 5.3.3.10 Ajánlás — Az azonosító jeladó fény elhelyezkedése olyan legyen, hogy a fényt más tárgyak a lényeges irányokba ne takarják és a kibocsátott fény a leszálláshoz történő megközelítést végző repülőgépvezetőt ne vakítsa. Jellemzők 5.3.3.11 Az azonosító jeladó a szárazföldi repülőtéren vízszintesen minden szögben látható kell, hogy legyen. A függőleges fény elosztás 1°-os emelkedő szinttől kezdődően az illetékes hatóság által megállapított legmagasabb szintig terjedjen, amelyen a helyjeladó tájékoztatásra kívánják használni. A felvillanások tényleges fényereje 2000 cd gyertyafényerő értéknél kevesebb ne legyen. Megjegyzés: Azokon a területeken, amelyeken a magas környező háttérvilágítás szint elkerülhetetlen, szükséges lehet a tényleges felvillanások fényerejének legfeljebb tízszeres növelése. 5.3.3.12 Az azonosító jeladó fény a szárazföldi repülőtéren zöld színű, a vízi repülőtéren sárga színű felvillanásokat bocsájtson ki. 5.3.3.13 Az azonosító jelek a nemzetközi Morze ABC szerint továbbított jelek legyenek. 5.3.3.14 Ajánlás — A jeladás sebessége percenként hat — nyolc szó legyen, amely az egyes felvillanások / Morse jelek 0.15 — 0.2 mp-es időtartamának felel meg. 2007/70/II. szám 5.3.4 Bevezető fényrendszer Megjegyzés: Az a cél, hogy az 5.3.4.21, 5.3.4.39, 5.3.9.10, 5.3.10.10, 5.3.10.11, 5.3.11.5, 5.3.12.8, 5.3.13.6 és 5.3.16.8 pontok előírásainak nem megfelelő, jelenleg meglevő fényrendszereket 2005. január 1. előtt lecseréljék. Alkalmazás 5.3.4.1 Alkalmazás A.— Nem-műszeres futópálya Ajánlás — Ahol ez fizikailag megvalósítható, a 3 vagy 4 kód-számú, éjszaka is üzemeltetni kívánt nemműszeres futópályát lássák el az 5.3.4.2 — 5.3.4.9 pontokban meghatározott egyszerű bevezető fényrendszerrel kivéve, ha azt csak jó időjárási körülmények között használják és más látás utáni segédeszközök megfelelő irányvezetést biztosítanak. Megjegyzés: Az egyszerű bevezető fényrendszer nappal is biztosíthat irányvezetést a látás utáni megközelítéshez. B.— Nem-precíziós megközelítésű futópálya Ahol ez fizikailag megvalósítható, az éjszaka is üzemeltetni kívánt nem-precíziós megközelítésű futópályát el kell látni az 5.3.4.2 — 5.3.4.9 pontokban meghatározott egyszerű bevezető fényrendszerrel kivéve, ha azt csak jó időjárási körülmények között használják és más látás utáni segédeszközök megfelelő irányvezetést biztosítanak. Megjegyzés: Javasoljuk, hogy fontolják meg az I. kategóriás precíziós bevezető fényrendszer telepítésének, vagy a futópálya bevezető (befutó) fények kialakításának lehetőségét. C.— I. kategóriás precíziós megközelítésű futópálya Ahol ez fizikailag megvalósítható, az I. kategóriás precíziós megközelítésű futópályát el kell látni az 5.3.4.10 — 5.3.4.21 pontokban meghatározott I. kategóriás precíziós bevezető fényrendszerrel. D. — II. és III. kategóriás precíziós megközelítésű futópálya A II. vagy III. kategóriás precíziós megközelítésű futópályát el kell látni az 5.3.4.22 — 5.3.4.39 pontokban meghatározott II. és III. kategóriás precíziós bevezető fényrendszerrel. Egyszerű bevezető fényrendszer Elhelyezés 5.3.4.2 Az egyszerű bevezető fényrendszer a futópálya meghosszabbított középvonalában elhelyezett fénysorból áll, amely ahol lehetséges a küszöbtől legalább, nem kevesebb, mint 420 méter távolságig tart és amelyet a küszöbtől 300 méteres távolságban 18, vagy 30 méter széles keresztfénysor egészít ki. 5.3.4.3 A keresztfénysort alkotó fények a lehetőségek szerint egyenes vonalban, a középvonal fényekre szimmetrikusan és megfelelő szögben legyenek elhelyezve. A középvonal fényekkel egyenlően kettéválasztott keresztfénysor fényeit egymástól olyan távolságra helyezzék el, hogy azok vonalként látszódjanak. Kivételt képez a 30 méter széles keresztfénysor, ahol a középvonal fény mindkét oldalán 2007/70/II. szám bizonyos térköz alakítható ki. Ennek legkisebb mértékét a helyi előírások alapján határozzák meg, azonban a térköz 6 méternél nagyobb ne legyen.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes